section_heading: Životopis
paragraph_text: Početak 2000-ih Oxi je donio i privatnu i profesionalnu preobrazbu. Albumom "L'eterno movimento" okrenula se etno melosu posebno onom njenih albanskih korijena. Ništa čudno jer je svoj drugi civilni brak sklopila s najmoćnijim Albancem na svijetu, milijune dolara teškim poduzetnikom, Behgjetom Paccoliem. No nemirni Oxin duh nije otrpio ni taj brak. Nakon razvoda izdaje album "Ho un sogno", introspektivni zapis s etno elementima i dubokim porukama gdje je jasno stavila na znanje da se definitivno miče od estrade i popa te okreće duhovnosti.